n0001000 - lb
                                            udskrift
                                                 af
                            sø- & handelsrettens dombog
                                         ____________
                                    afsagt den 20. oktober 2004
sag n 1/03                    forbrugerombudsmanden
                              (advokat katrine de neergaard)
                                mod
                              nordic media aps
                              (advokat rolf ussing)
                                             dom:
indledning og påstande
under anbringende af, at nordic media aps (i det følgende: nordic media) har handlet i strid
med god markedsføringsskik ved at have udsendt fakturaer for sextjenester på internettet og
telefoniske sextjenester alene på baggrund af vis-nummer funktion, har forbrugerombuds-
manden nedlagt følgende påstande:
    1. det foreløbige forbud, som forbrugerombudsmanden har nedlagt over for nordic me-
        dia den 6. oktober 2003, stadfæstes som endeligt.
    2. nordic media skal skriftligt orientere de forbrugere, der har modtaget regninger fra
        nordic media, der ikke er betalt, betalt under protest eller ved en fejl, om at de kun er
        forpligtet til at betale regningen, hvis de selv har bestilt den leverede tjeneste, eller en
        anden med deres samtykke hertil har bestilt tjenesten.
                                              - 2 -
     3. nordic media idømmes bødestraf.
nordic media har påstået frifindelse.
sagsfremstilling
nordic media udsender på basis af samarbejdsaftaler med tyske internetudbydere fakturaer
for benyttelsen af udbydernes erotiske tjenester via telefoners vis-nummer funktion. modtager
af fakturaerne er således telefonabonnenterne.
       inden man kan gå ind på en af de hjemmesider, hvorpå de erotiske tjenester vises, skal
der først vælges betalingsmetode. der kan bl.a. betales med kreditkort og over telefonregnin-
gen. hvis man vælger at betale sit forbrug over telefonregningen, skal brugeren downloade
nogle filer på sin computer.
       i forbindelse hermed vises en informationsboks, der indeholder oplysninger om prisen
for benyttelsen af tjenesterne, hvem der er ansvarlig udbyder af disse, og at danske kunder vil
blive debiteret af nordic media. det fremgår endvidere, at brugeren ikke må fortsætte, hvis
denne er under 18 år, hvis brugeren ikke er den ansvarlige bruger af telefonen, eller hvis den
ansvarlige bruger ikke har givet tilladelse til, at brugeren benytter tjenesterne på hjemmesi-
den. brugeren kan herefter gå videre til de erotiske tjenester ved at klikke på en knap med
titlen ”ok”
       ved fast internet forbindelse vises en informationsboks, hvor brugeren skal ringe til et
bestemt telefonnummer og samtidig får en 5-cifret kode, der skal anvendes ved opringningen.
når opringningen er foretaget, og koden indtastet, får brugeren adgang til hjemmesiden ved at
klikke på knappen ”yes next” i informationsboksen.
til brug for besvarelse af eventuelle klager over fakturering havde nordic media udarbejdet
to standardskrivelser. standardskrivelse i blev sendt, hvis der blev klaget over en faktura med
den begrundelse, at abonnenten ikke havde benyttet sig af de erotiske tjenester. det fremgår af
sidste linie af denne skrivelse, at ”…den anførte betalingsfrist forventes overholdt. i modsat
fald tillægges rykkergebyr samt renter i henhold til rentelovgivningen.”
       standardskrivelse ii blev sendt, hvis der blev klaget over en faktura, fordi en mindreårig
havde anvendt internet-tjenesten. beløbet ville efter skrivelsen blive krediteret, såfremt der
blev indsendt en tro og love-erklæring med dokumentation for den mindreåriges alder (f.eks.
kopi af sygesikringsbevis).
                                                  - 3 -
på baggrund af en lang række klager fra forbrugere, der havde modtaget fakturaer fra nordic
media, henvendte forbrugerombudsmanden sig til nordic media den 25. september 2003.
       den 6. oktober 2003 nedlagde forbrugerombudsmanden følgende foreløbige forbud:
                 ”1. det forbydes nordic media aps at udsende regninger (og rykkere
                 for ubetalte regninger) baseret på vis-nummer funktionen, medmindre
                 nordic media på forhånd har indgået aftale med telefonabonnenten på
                 det pågældende telefonnummer herom, og nordic media sikrer sig bevis
                 for, at aftalen er indgået med telefonabonnenten.
                 2. det forbydes nordic media aps at indgå aftaler som nævnt under 1
                 med personer under 18 år.”
sag til stadfæstelse af forbudet er den 7. oktober 2003 anlagt for sø- og handelsretten, der
den 13. oktober 2003 har opretholdt det foreløbige forbud, indtil der afsiges dom i sagen.
       efter opretholdelsen af det foreløbige forbud udsendte nordic media standardskrivelse i
28 gange.
forklaringer
administrerende direktør hos nordic media, svend petersen, har forklaret, at nordic media
ikke har nogen aftale med tdc eller andre telefonselskaber, hvor nordic media kan benytte
sig af teleselskabernes aftale med deres abonnenter.
       udfaktureringen sker på baggrund af samarbejdsaftaler med udbyderne af hjemmesi-
derne, der har out-sourcet faktureringen til nordic media. nordic media har ikke noget at
gøre med selve indholdet af hjemmesiderne, men bestræber sig på, at informationsbokse
fremgår på dansk.
       forbrugeren skal selv sørge for at få spærret sit telefonnummer, bortset fra at der auto-
matisk sker spærring, hvis umyndige har benyttet sig af tjenesterne. der er flere hundrede, der
har ringet til kundeservice og fået deres telefonnummer spærret.
       han var bekendt med, at sø- og handelsretten havde opretholdt det foreløbige forbud,
som forbrugerombudsmanden havde nedlagt, da de 28 standardskrivelser i blev udsendt til
forbrugerne. han opfattede ikke nordic medias standardskrivelse i som en rykker.
                                               - 4 -
marianne lorenzen har forklaret, at hun modtog en faktura, hvoraf fremgik, at der skulle have
været foretaget et telefonopkald på et tidspunkt, hvor hun og hendes mand ikke var hjemme.
hendes søn, der på tidspunktet for opkaldenes foretagelse var 17 år, var hjemme, men har
ikke haft hendes adgangskode til internettet.
       hun klagede til forbrugerombudsmanden.
annika viftrup har forklaret, at hun modtog en faktura for et opkald foretaget den 19. juli
2003. på det tidspunkt var hun og hendes kæreste på grønland. der var ingen hjemme i hus-
standen på tidspunktet for opkaldet. telefonen var i stykker, da hun kom hjem.
niels jørgen nielsen har forklaret, at han modtog en faktura fra nordic media, ifølge hvilken
der var foretaget 100 opkald til sex-tjenesterne. han har aldrig ringet til det nummer, som var
angivet på fakturaen og har heller ikke været på hjemmesiden. han rekvirerede opkaldslister
fra tdc, som viste, at der var ringet fra telefonen. han har ikke gjort noget overfor tdc,
men gik direkte til forbrugerombudsmanden efter at have klaget til nordic media. den eneste
anden, der har adgang til hans hjem, er hans mormor på 85 år.
karin priess hansen har forklaret, at hun modtog en faktura fra nordic media, men ikke vid-
ste, hvad fakturaen skyldtes. der var registreret opkald 4 gange hurtigt efter hinanden. hun
prøvede herefter at komme i kontakt med nordic media, men kunne ikke komme igennem.
hun har en datter på 17 år, men datteren har oplyst, at hun ikke har været på nettet.
parternes synspunkter
forbrugerombudsmanden har gjort gældende, at vis-nummer funktionen, som nordic media
bruger som grundlag for at udsende fakturaer, alene kan identificere telefonabonnenten, men
ikke, hvem der har benyttet tjenesteydelserne på internettet.
       brugeren af de tjenesteydelser, som nordic media fakturerer for, er ikke nødvendigvis
telefonabonnenten, og det er således ikke nødvendigvis telefonabonnenten, der gennemgår
adgangsprocessen til hjemmesiden, og som ser informationsboksene. der kan herved hverken
været indgået en direkte eller stiltiende aftale eller aftale efter fuldmagt mellem nordic media
og telefonabonnenten om, at telefonabonnenten skal dække alle opkald foretaget fra abonnen-
tens telefon.
                                              - 5 -
       derudover er informationsboksene er ikke tilstrækkelig sikring mod, at mindreårige be-
nytter sig af de tjenester, der udbydes på hjemmesiderne. de kan blot klikke videre, hvis de
har lyst.
       det er derfor i strid med god markedsføringsskik og vildledende at udsende fakturaer
uden at have sikret sig, at modtagerne af disse er forpligtet til at betale dem, og samtidig give
det indtryk, at det er disse modtagere, som skal bevise, at opkald ikke er foretaget af telefon-
abonnenten, jf. markedsføringslovens § 1 og 2.
       for at genoprette tilstanden før udsendelsen af regningerne har forbrugerne krav på at få
ordentlig oplysning om, hvornår de er forpligtet til at betale.
       nordic media havde kendskab til forbrugerombudsmandens forbud og til, at sø- og
handelsretten havde opretholdt forbudet. nordic media erkender at have udsendt standard-
skrivelse i til kunder efter forbudets opretholdelse. nordic media, der selv har affattet skrivel-
sen, vidste, at skrivelsen af modtagerne ville kunne blive opfattet som en rykker.
nordic medias advokat har gjort gældende, at vis-nummer funktionen er et tilstrækkelig sik-
kert og præcist identifikationsmiddel til at blive brugt som baggrund for udsendelse af faktu-
raer.
       brugeren af en hjemmeside skal igennem en omstændelig procedure, hvor brugeren får
besked på ikke at fortsætte, hvis vedkommende er under 18 år eller ikke har fået tilladelse til
at bruge tjenesterne af telefonabonnenten. denne procedure er at betragte som en aftaleindgå-
else mellem brugeren af tjenesterne og nordic media, ligesom informationsboksene er til-
strækkelig sikring mod mindreåriges brug af denne slags hjemmesider.
       telefonabonnenten hæfter for sit og husstandens forbrug af telefonen, og det må være
op til abonnenten at holde orden i eget hus. det må derfor være telefonabonnenten, der skal
træffe de fornødne foranstaltninger for at lukke for visse hjemmesider og telefonnumre. ved
at give andre personer uhindret adgang til telefonen har telefonabonnenten givet brugeren et
stiltiende samtykke til at forbruge telefoniydelser og indgå aftaler herom i telefonabonnentens
navn. af den grund har nordic media tilstrækkeligt grundlag for at udsende fakturaer til tele-
fonabonnenter.
       nordic media har derfor ikke ved at udsende fakturaer på baggrund af vis-nummer
funktionen handlet i strid med god markedsføringsskik eller vildledende, jf. markedsførings-
lovens §§ 1 og 2.
       nordic media havde ikke forsæt til at udsende rykkere. standardskrivelse i er udsendt
som besvarelser af kundeforespørgsler og er ved en fejl ikke blevet rettet.
                                               - 6 -
sø- og handelsrettens afgørelse
det er ubestridt, at nordic media har udsendt fakturaer alene på grundlag af vis-nummer
funktionen. vis-nummer funktionen giver imidlertid ikke mulighed for at sikre identiteten af
og herunder alderen på brugerne af de udbudte tjenesteydelser, og informationsboksene er
heller intet værd, når man blot kan klikke videre, selv om man er under 18 år.
       der er ikke på forhånd indgået en aftale med de pågældende telefonabonnenter om brug
af de udbudte tjenesteydelser, som nordic media fakturerer brugen af, og vilkårene herfor.
       det findes heller ikke godtgjort, at der stiltiende i forbindelse med brug af de pågælden-
de tjenester indgås en aftale med telefonabonnenten om, at det er telefonabonnenten, der skal
betale for brug af de pågældende erotiske tjenester, som sker ved anvendelse af telefonabon-
nentens telefonlinie. nordic media har dermed ikke noget retligt grundlag for at opkræve be-
løb hos abonnenter, som ikke selv har brugt eller ikke vedgår at have brugt de pågældende
erotiske tjenester. nordic media har derfor handlet i strid med god markedsføringsskik, jf.
markedsføringslovens § 1, ved uden retligt grundlag herfor at have sendt fakturaer til telefon-
abonnenter.
       retten er enig i, at en faktura er vildledende, når den lader telefonabonnenten tro, at
denne er forpligtet til at betale, selv om dette efter det ovenfor anførte ikke svarer til de virke-
lige forhold. det kan give anledning til tvivl, om en vildledende faktura er egnet til at påvirke
efterspørgsel eller udbud, jf. kravet herom i markedsføringslovens § 2, stk. 1. som anført
ovenfor indebærer opkald fra en telefon til de tjenester, for hvilke nordic media udfører fak-
turering, ikke, at der herved indgås en aftale mellem udbyderen af den pågældende tjeneste og
telefonabonnenten. en sådan (efterfølgende) aftale må imidlertid antages at kunne indgås ved,
at en telefonabonnent, der har modtaget en faktura fra nordic media, betaler fakturabeløbet.
udsendelsen af vildledende fakturaer er således ikke blot egnet til at påvirke modtageren til at
betale, selv om der intet skyldes, men tillige til at påvirke modtageren til at indgå en sådan
efterfølgende aftale ved at betale fakturabeløbet. udsendelsen af fakturaerne findes herefter
tillige at indebære en overtrædelse af markedsføringslovens § 2.
       idet der ikke er oplyst andre mindre indgribende foranstaltninger, som kan hindre den
uberettigede opkrævning, end et forbud herimod, og idet forbrugere vil risikere unødigt be-
svær, ulejlighed og tab, såfremt denne faktureringsmetode tillades, stadfæstes det af forbru-
gerombudsmanden nedlagte foreløbige forbud af 6. oktober 2003, opretholdt af retten ved
kendelse af 13. oktober 2003. forbrugerombudsmandens påstand 1 og 2 tages således til føl-
ge.
                                               - 7 -
       nordic media er ikke fremkommet med indsigelser mod, at sø- og handelsretten er
kompetent til under denne sag at tage stilling til forbrugerombudsmandens påstand 3 om bø-
destraf for overtrædelse af det foreløbige forbud. retten finder det naturligt at tillade forbru-
gerombudsmanden som rekvirent at få spørgsmålet om straf for overtrædelse af forbudet på-
kendt af sø- og handelsretten under denne sag.
       nordic media udsendte 28 skrivelser til kunder, svarende til standardskrivelse i, efter at
retten havde afsagt kendelse om opretholdelse af forbrugerombudsmandens foreløbige forbud
af 6. oktober 2003. nordic media havde på tidspunktet for overtrædelserne viden om forbru-
gerombudsmandens foreløbige forbud af 6. oktober 2003 og om sø- og handelsrettens ken-
delse af 13. oktober 2003 om opretholdelse heraf. nordic media havde endvidere viden om
indholdet af skrivelsen, som nordic medias administrerende direktør sven petersen havde
udformet, og som retten klart må vurdere som værende en rykker for betaling.
       idet udsendelsen af skrivelserne er sket i strid med forbudet, og idet overtrædelserne må
tilregnes nordic media som forsætlige, findes nordic media skyldig i overtrædelse af forbu-
det, jf. retsplejelovens § 651, jf. markedsføringslovens § 21. bøden fastsættes efter antallet af
overtrædelser og den skønnede fortjeneste herved og under hensyn til, at overtrædelserne ske-
te, straks efter at forbuddet var blevet opretholdt af sø- og handelsretten, til 50.000 kr.
                             thi kendes for ret
det foreløbige forbud, som forbrugerombudsmanden har nedlagt over for nordic media den
6. oktober 2003, stadfæstes som endeligt.
       nordic media aps skal skriftligt orientere de forbrugere, der har modtaget regninger fra
nordic media aps, der ikke er betalt, betalt under protest eller betalt ved en fejl, om at de kun
er forpligtet til at betale regningen, hvis de selv har bestilt den leverede tjeneste, eller hvis en
anden med deres samtykke hertil har bestilt denne.
       nordic media aps skal betale 50.000 kr. i bøde.
       nordic media aps skal til forbrugerombudsmanden betale 500 kr. i sagsomkostninger.
          kaj schou                                                   rut jørgensen
                                          elmer.
         claus jepsen                                           peter møgelvang hansen
               - 8 -
              (sign.)
           ___ ___ ___
udskriftens rigtighed bekræftes
p.j.v. sø- og handelsretten, den
